Primeramientre, que en sus heredades / e en lo suyo, que fagan d'ello e en ello todo lo que quisieren, en guisa que no fagan danno ni tuerto a omne ninguno e toda qual(quier) casa poblada en Ayora que no peche en ningún pecho, sino fuere en las lavores de los muros e de las torres de la villa e de su término, / pero los cavalleros que tovieren y en la villa de Ayora casa poblada e cavallo que vala treynta maravedís o más, no peche en ninguna d'estas cosas sobredichas en ningún tiempo e que escusen de pecho sus paniaguados e sus amos e sus ap(or)tellados, segund los escusaron fasta aquí.